**Apátistvánfalva Községi Önkormányzat Képviselő-testületének**

**23/2016. (XII. 12.) önkormányzati r e n d e l e t e**

**az apátistvánfalvai egészségügyi alapellátási körzet megállapításáról szóló**

**19/2016. (X. 24.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**1. §** Az apátistvánfalvai egészségügyi alapellátási körzet megállapításáról szóló 19/2016. (X. 24.) önkormányzati rendelet (a továbbiakban: Rendelet) 2. §-a helyébe a következő rendelkezés lép:

„**2. §** Apátistvánfalva Községi Önkormányzat teljes közigazgatási területe egy háziorvosi vegyes körzetet alkot a gyermek és a felnőtt lakosság ellátására. A körzet székhelye: 9982 Apátistvánfalva, Fő út 107.”

**2. §** A Rendelet 3. §-a helyébe a következő rendelkezés lép:

„**3. §** Az alapellátáshoz kapcsolódó háziorvosi, házi gyermekorvosi ügyeleti ellátást az önkormányzat feladatellátási szerződés keretében láttatja el. Az ügyeleti ellátás székhelye: 9970 Szentgotthárd, Rákóczi Ferenc u. 5.”

**3. §** Ez a rendelet a kihirdetését követő napon lép hatályba.

Császár-Bartakovics Csaba sk. Dr. Dancsecs Zsolt sk.

polgármester jegyző

Ezt a rendeletet Apátistvánfalva Községi Önkormányzat Képviselő-testülete a 2016. december 11-i ülésén fogadta el.

Kihirdetve: 2016. december 12.

Dr. Dancsecs Zsolt sk.

jegyző